Diari Oficial de la Generalitat Valenciana


Sumari del DOGV 6221, del 08-03-2010 (2010/2340)

Aprovació definitiva i adjudicació del Programa d'Actuació Integrada de la Unitat d'Execució Parc 4.
----------------------------------------------------------------------------------------------------

### Dades del document

Número de DOGV
:   6221

Data del DOGV
:   08-03-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/2340


Data del document
:   19-02-2010

Organisme emissor
:   Ajuntament de Riba-roja de Túria

Tipus de document
:   Resolució

Anàlisi jurídica

 Descriptors 

:   * Riba-roja de Túria
    * pla d'urbanisme

Aprovació definitiva i adjudicació del Programa d'Actuació Integrada de la Unitat d'Execució Parc 4. [2010/2340]  
S'informa igualment que en la proposició juridicoeconòmica l'aspirant a urbanitzador proposa, com a objectiu urbanístic complementari, l'aportació de la quantitat de 63.000 euros per a qualsevol finalitat d'interés públic o social. No obstant això, atés que ha sobrevingut després de la presentació de la proposició juridicoeconòmica, i en aplicació de l'article 1 del Decret Llei 1/2008, de 27 de juliol, del Consell, una nova càrrega amb caràcter retroactiu obligatori de cessió a l'Ajuntament del 5% de l'aprofitament tipus, ha calgut quantificar per la via del projecte de reparcel·lació la dita càrrega, i n'ha resultant una aportació en metàl·lic de 65.206,81 euros; per això, per ser superior a l'anterior oferta, l'aspirant a urbanitzador sol·licita en data 23 de setembre de 2008 que quede sense efecte l'aportació econòmica de 63.000 euros i, en lloc seu, efectuar una compensació econòmica a l'Ajuntament en concepte d'indemnització econòmica substitutòria del 5% de l'aprofitament tipus per l'esmentat import de 65.206,81 euros segons el projecte de reparcel·lació aprovat.  
Cosa que s'informa els efectes oportuns.  
Riba-roja de Túria, 3 de desembre del 2009. L'arquitecte».  
Segon  
Seleccionar l'alternativa tècnica presentada per Alfredo Burguera López, en nom i representació de la mercantil La Perla de Alcedo, SL, per al desenvolupament del Programa d'Actuació Integrada de la Unitat d'Execució Parc 4, que costa de la documentació següent:   
- Memòria justificativa  
- Pla de reforma interior modificatiu  
- Projecte d'urbanització  
- Projecte de reparcel·lació  
Tercer  
Aprovar la proposició juridicoeconòmica corresponent al Programa d'Actuació Integrada de la Unitat d'Execució Parc 4, presentada per Alfredo Burguera López, en nom i representació de la mercantil La Perla de Alcedo, SL.  
Quart  
Aprovar el Programa d'Actuació Integrada Programa d'Actuació Integrada de la Unitat d'Execució Parc 4 i adjudicar-lo a Alfredo Burguera López, en nom i representació de La Perla de Alcedo, SL.  
Cinqué  
Requerir l'entitat mercantil La Perla de Alcedo, SL, com a urbanitzador del Programa d'Actuació Integrada de la Unitat d'Execució Parc 4, a l'aportació de la fiança definitiva per un import de 46.411,89 euros, corresponent al 10% de l'import de les càrregues d'urbanització (IVA no inclòs), que haurà de dipositar la quantitat esmentada amb anterioritat a la firma del contracte amb l'Ajuntament.  
Sisé  
Requerir l'urbanitzador perquè dins del termini d'un mes des de la notificació de l'acord d'aprovació i adjudicació del programa d'actuació integrada, formalitze en un document administratiu el contracte per al desenvolupament i execució del programa esmentat.  
Seté  
De conformitat amb l'article 1 del Decret Llei 1/2008, de 27 de juliol, del Consell, i en relació amb la cessió a l'Ajuntament del 5% de l'aprofitament tipus, s'acorda acceptar la compensació econòmica a l'Ajuntament en concepte d'indemnització econòmica substitutòria del 5% esmentat per l'import de 65.206,81 euros, segons el projecte de reparcel·lació aprovat.  
Huité  
Procedir a la publicació de l'aprovació i adjudicació del programa esmentat en el Diari Oficial de la Comunitat Valenciana als efectes oportuns.  
Nové  
Remetre les actuacions a la Conselleria de Medi Ambient, Urbanisme, Aigua i Habitatge; és a dir, tota la documentació completa i diligenciada als efectes oportuns.  
Desé  
Notificar el dit acord a les parts interessades amb la indicació dels recursos.  
Contra aquesta resolució o acord, que posa fi a la via administrativa, es pot formular un recurs de reposició, en el termini d'un mes, comptador des de la recepció d'aquesta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999. La falta de resolució del recurs de reposició, transcorregut el termini d'un mes, comptador des de la seua presentació, tindrà un efecte desestimatori.  
Contra la possible desestimació del recurs de reposició interposat, bé per un acte exprés o bé pel transcurs del termini d'un mes establit per a resoldre'l, i en el termini de dos mesos, comptadors a partir de l'endemà a la recepció de la notificació de l'esmentat acte o resolució, o des de la fi del termini resolutori, l'interessat podrà interposar un recurs contenciós administratiu davant del Jutjat / Sala del Tribunal Superior de Justícia Contenciosa Administrativa de la ciutat de València / la Comunitat Valenciana, segons el que disposa l'article 46.1 i 3 de la Llei 29/1998, reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
En tot cas, l'interessat podrà interposar directament un recurs contenciós administratiu sense un previ recurs administratiu de reposició, en el termini de dos mesos, comptador des de l'endemà de la recepció de la notificació del present acte o resolució.  
Riba-roja de Túria, 19 de febrer de 2010.- L'alcalde: Francisco Tarazona Zaragozá.